ประเทศรัสเซีย

ประเทศที่ครอบคลุมยุโรปตะวันออกและเอเชียเหนือ
66°N 94°E﻿ / ﻿66°N 94°E﻿ / 66; 94
"รัสเซีย" เปลี่ยนทางมาที่นี่ สำหรับความหมายอื่น ดูที่ รัสเซีย (แก้ความกำกวม)
| สหพันธรัฐรัสเซีย Росси́йская Федера́ция (รัสเซีย) |
| --- | --- |
   ธงชาติ     ตราแผ่นดิน  
เพลงชาติ:  Государственный гимн Российской Федерации  ("เพลงชาติสหพันธรัฐรัสเซีย")
ที่ตั้งของประเทศรัสเซียบนลูกโลก โดยมีดินแดนที่อ้างว่าผนวกจากยูเครนและไครเมียแสดงเป็นสีเขียวอ่อน
เมืองหลวง และเมืองใหญ่สุด: มอสโก 55°45′N 37°37′E﻿ / ﻿55.750°N 37.617°E﻿ / 55.750; 37.617
ภาษาราชการ และภาษาประจำชาติ: รัสเซีย
ภาษาประจำชาติ ที่ถูกรับรอง: ดูที่: ภาษาของประเทศรัสเซีย
กลุ่มชาติพันธุ์  (ค.ศ. 2010): 80.9% รัสเซีย 3.9% ตาตาร์ 1.4% ยูเครน 1.1% บาสต์แคร์ 1.0% ชูวาช 1.0% เชเชน 10.7% อื่น ๆ
ศาสนา  (ค.ศ. 2017): 73% คริสต์ —70% ออร์ทอดอกซ์รัสเซีย —3% นิกายอื่น ๆ 15% ไม่มีศาสนา 10% อิสลาม 2% อื่น ๆ
เดมะนิม: ชาวรัสเซีย
การปกครอง: สหพันธ์สาธารณรัฐกึ่งประธานาธิบดีภายใต้รัฐบาลอำนาจนิยมแบบรวมศูนย์

• ประธานาธิบดี : วลาดีมีร์ ปูติน
• นายกรัฐมนตรี : มีฮาอิล มีชุสติน
• ประธานสภาสหพันธ์ : วาเลนตินา มัตวิเยนโก
• ประธานสภาดูมา : วยาเชสลาฟ โวโลดิน
• ประธานตุลาการ : วยาเชสลาฟ เลเบเดฟ
 
สภานิติบัญญัติ: รัฐสภาสหพันธ์
• สภาสูง: สภาสหพันธ์
• สภาล่าง: สภาดูมา
ก่อตั้ง

• ก่อตั้งราชวงศ์รูริก : ค.ศ. 862
• จักรวรรดิเคียฟรุส : ค.ศ. 879
• ดัชชีมอสโก : ค.ศ. 1283
• อาณาจักรซาร์รัสเซีย : 16 มกราคม ค.ศ. 1547
• จักรวรรดิรัสเซีย : 2 พฤศจิกายน ค.ศ. 1721
• ระบอบกษัตริย์ถูกล้มล้าง : 15 มีนาคม ค.ศ. 1917
• ก่อตั้งสหภาพโซเวียต : 30 ธันวาคม ค.ศ. 1922
• การก่อตั้งสหพันธรัฐรัสเซีย : 12 ธันวาคม ค.ศ. 1991
• รัฐธรรมนูญฉบับปัจจุบัน : 12 ธันวาคม ค.ศ. 1993
• หน่วยการเมืองล่าสุดถูกยอมรับ : 18 มีนาคม ค.ศ. 2014
• การแก้ไขรัฐธรรมนูญครั้งล่าสุด : 4 กรกฎาคม ค.ศ. 2020
 
พื้นที่
• รวม: 17,098,246 ตารางกิโลเมตร (6,601,670 ตารางไมล์) 17,125,191 ตารางกิโลเมตร  (รวมถึงไครเมีย) (อันดับที่ 1)
• แหล่งน้ำ (%): 13  (รวมถึงหนองน้ำ)
ประชากร
• ค.ศ. 2021 ประมาณ:    146,171,015 คน   (รวมถึงไครเมีย)   143,759,445 คน   (ไม่รวมไครเมีย)  (อันดับ 9)
• ความหนาแน่น: 8.4 ต่อตารางกิโลเมตร (21.8 ต่อตารางไมล์) (อันดับที่ 181)
จีดีพี (อำนาจซื้อ) : ค.ศ. 2021 (ประมาณ)
• รวม:  4.328 ล้านล้านดอลลาร์สหรัฐ (อันดับที่ 6)
• ต่อหัว:  29,485 ดอลลาร์สหรัฐ (อันดับที่ 55)
จีดีพี (ราคาตลาด) : ค.ศ. 2021 (ประมาณ)
• รวม:  1.710 ล้านล้านดอลลาร์สหรัฐ (อันดับที่ 11)
• ต่อหัว:  11,654 ดอลลาร์สหรัฐ (อันดับที่ 64)
จีนี (ค.ศ. 2018):  37.5 ปานกลาง · อันดับที่ 98
เอชดีไอ (ค.ศ. 2019):  0.824 สูงมาก · อันดับที่ 52
สกุลเงิน: รูเบิลรัสเซีย (₽) (RUB)
เขตเวลา: UTC+2 to +12
ขับรถด้าน: ขวา
รหัสโทรศัพท์: +7
โดเมนบนสุด: .ru .рф
รัสเซีย (อังกฤษ: Russia; รัสเซีย: Росси́я, อักษรโรมัน: Rossiya, ออกเสียง: [rɐˈsʲijə] ไฟล์:Ru-Россия.ogg) มีชื่ออย่างเป็นทางการว่า สหพันธรัฐรัสเซีย เป็นประเทศในยูเรเชียเหนือ และเป็นประเทศใหญ่ที่สุดในโลกด้วยพื้นที่กว่า 17,098,246 ตารางกิโลเมตร ครอบคลุมพื้นที่ที่สามารถอยู่อาศัยของโลกถึงหนึ่งในแปด ด้วยประชากรกว่า 146 ล้านคน รัสเซียจึงเป็นชาติที่มีประชากรมากที่สุดอันดับที่ 9 ของโลก และมากที่สุดในยุโรป รัสเซียปกครองด้วยระบอบสหพันธ์สาธารณรัฐกึ่งประธานาธิบดี ประกอบด้วย 89 เขตการปกครอง อาณาเขตของรัสเซียแผ่ข้าม 11 เขตเวลา มีพรมแดนทางบกติดกับ 14 ประเทศ ถือเป็นหนึ่งในสองประเทศที่มีพรมแดนติดกับประเทศอื่นมากที่สุดในโลก โดยอาณาเขตครอบคลุมพื้นที่เอเชียเหนือทั้งหมด และพื้นที่กว่า 40% ของยุโรป เมืองหลวงและเมืองขนาดใหญ่ที่สุดคือมอสโกซึ่งยังเป็นเขตเมืองที่มีประชากรมากที่สุดในยุโรป โดยมีเซนต์ปีเตอส์เบิร์กเป็นศูนย์กลางทางวัฒนธรรมและเมืองใหญ่อันดับสอง
ประวัติศาสตร์ของชาติเริ่มขึ้นด้วยชาวสลาฟตะวันออก ผู้ถือกำเนิดขึ้นเป็นกลุ่มที่โดดเด่นได้ในยุโรประหว่างคริสต์ศตวรรษที่ 3 ถึงที่ 8 รัฐรุสในสมัยกลาง ซึ่งก่อตั้งและปกครองโดยอภิชนนักรบวารันเจียนและผู้สืบเชื้อสาย เกิดขึ้นในคริสต์ศตวรรษที่ 9 ใน พ.ศ. 1531 มีการรับศาสนาคริสต์นิกายออร์โธด็อกซ์จากจักรวรรดิไบแซนไทน์ เริ่มต้นการประสมวัฒนธรรมไบแซนไทน์และสลาฟซึ่งนิยามวัฒนธรรมรัสเซียเป็นเวลาอีกสหัสวรรษหน้า ท้ายที่สุด รุสล่มสลายเป็นรัฐขนาดเล็กหลายรัฐ พื้นที่ส่วนใหญ่ของรุสถูกพิชิตโดยการรุกรานของมองโกล และกลายเป็นรัฐบรรณาการของโกลเดนฮอร์ดเร่ร่อน อาณาจักรแกรนด์ดยุคแห่งมอสโกค่อย ๆ รวมราชรัฐรัสเซียในละแวก ได้รับเอกราชจากโกลเดนฮอร์ด และมาครอบงำมรดกทางวัฒนธรรมและการเมืองของเคียฟรุส จนคริสต์ศตวรรษที่ 18 รัสเซียได้ขยายอาณาเขตออกไปอย่างกว้างขวางผ่านการพิชิตดินแดน การผนวก และการสำรวจเป็นของจักรวรรดิรัสเซีย นับเป็นจักรวรรดิใหญ่ที่สุดอันดับสามในประวัติศาสตร์ แผ่จากโปแลนด์ในยุโรปจรดอะแลสกาในอเมริกาเหนือ
การปฏิวัติรัสเซียถือเป็นจุดสิ้นสุดของระบอบราชาธิปไตย และจุดเริ่มต้นของสหพันธ์สาธารณรัฐสังคมนิยมโซเวียตรัสเซียซึ่งกลายเป็นสาธารณรัฐใหญ่ที่สุดและผู้นำในสหภาพโซเวียต เป็นรัฐสังคมนิยมมีรัฐธรรมนูญแห่งแรกของโลกและอภิมหาอำนาจที่ได้การยอมรับ ซึ่งมีบทบาทสำคัญในชัยชนะของฝ่ายสัมพันธมิตรในสงครามโลกครั้งที่สอง สมัยโซเวียตได้ประสบความสำเร็จทางเทคโนโลยีที่สำคัญที่สุดของคริสต์ศตรวรรษที่ 20 รวมทั้งการส่งมนุษย์คนแรกขึ้นสู่อวกาศ และผลิตดาวเทียมดวงแรกของโลก และยังเป็นหนึ่งในอภิมหาอำนาจร่วมกับสหรัฐในช่วงสงครามเย็น สหพันธรัฐรัสเซียก่อตั้งขึ้นหลังการล่มสลายของสหภาพโซเวียตใน พ.ศ. 2534 แต่ได้รับการยอมรับสถานะเป็นนิติบุคคลที่สืบทอดจากสหภาพโซเวียต รัฐธรรมนูญฉบับใหม่ถูกนำมาใช้ภายหลังวิกฤตการณ์รัฐธรรมนูญ พ.ศ. 2536 วลาดีมีร์ ปูติน มีบทบาททางการเมืองอย่างสูงนับตั้งแต่การเลือกตั้งใน พ.ศ. 2543 ประเทศถูกครอบงำโดยลัทธิอำนาจนิยมเบ็ดเสร็จ รัสเซียถูกจัดอยู่ในอันดับต่ำในด้านเสรีภาพสื่อและสิทธิมนุษยชน และมีการรับรู้การฉ้อราษฎร์บังหลวงสูง รัสเซียมีส่วนร่วมในสงครามสำคัญในภูมิภาคหลายครั้งรวมถึงสงครามรัสเซีย-จอร์เจีย, การผนวกไครเมียใน พ.ศ. 2557 และการผนวกภาคใต้และภาคตะวันออกของยูเครนซึ่งนำไปสู่การรุกรานยูเครนใน พ.ศ. 2565
รัสเซียถือเป็นมหาอำนาจและประเทศอำนาจนำภูมิภาค มีเศรษฐกิจขนาดใหญ่ที่สุดอันดับ 11 ของโลกตามผลิตภัณฑ์มวลรวมในประเทศ และอันดับ 4 โดยความเท่าเทียมกันของอำนาจซื้อ มีค่าใช้จ่ายทางการทหารมากที่สุดอันดับ 3 ของโลก เป็นหนึ่งในห้ารัฐอาวุธนิวเคลียร์ที่ได้รับการรับรองและครอบครองคลังแสงอาวุธอานุภาพทำลายล้างสูงใหญ่ที่สุดในโลก รัสเซียเป็นสมาชิกถาวรของคณะมนตรีความมั่นคงแห่งสหประชาชาติ และยังเป็นสมาชิกกลุ่ม 20, สภายุโรป, ความร่วมมือทางเศรษฐกิจเอเชีย-แปซิฟิก, องค์การความร่วมมือเซี่ยงไฮ้, สหภาพเศรษฐกิจยูเรเชีย, องค์การว่าด้วยความมั่นคงและความร่วมมือในยุโรป, องค์การการค้าโลก, องค์การสนธิสัญญาความมั่นคงร่วมกัน, สหภาพเศรษฐกิจยูเรเชีย, และเป็นสมาชิกผู้นำเครือจักรภพรัฐเอกราช อดีตสมาชิกกลุ่ม 7 รัสเซียมีแหล่งมรดกโลก 32 รายการ เป็นหนึ่งในประเทศที่มีทรัพยากรธรรมชาติอุดมสมบูรณ์ที่สุดในโลก โดยมีพื้นที่ป่าไม้มากที่สุดในโลก มีปริมาณแร่ธาตุและพลังงานสำรองใหญ่ที่สุดของโลก และเป็นผู้ผลิตน้ำมันและก๊าซธรรมชาติรายใหญ่อันดับ 2 ของโลก ทะเลสาบในรัสเซียยังมีปริมาณน้ำจืดมากถึง 1 ใน 4 ของโลก